CELEX: 62014TN0405
Language: el
Date: 2014-05-31 00:00:00
Title: Υπόθεση T-405/14: Αγωγή της 31ης Μαΐου 2014 — Yavorskaya κατά Συμβουλίου κ.λπ.

11.8.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 261/41
            
         Αγωγή της 31ης Μαΐου 2014 — Yavorskaya κατά Συμβουλίου κ.λπ.
   (Υπόθεση T-405/14)
   2014/C 261/67
   Γλώσσα διαδικασίας: η γαλλική
   
      Διάδικοι
   
   
      Ενάγουσα: Elena Yavorskaya (Μόσχα, Ρωσία) (εκπρόσωποι: D. Grisay, C. Hartman και Γ. Γεωργιάδης, δικηγόροι)
   
      Εναγόμενοι: Συμβούλιο της Ευρωπαϊκής Ένωσης, Ευρωπαϊκή Επιτροπή, Ευρωπαϊκή Κεντρική Τράπεζα (ΕΚΤ) και Ευρωομάδα, εκπροσωπούμενη από το Συμβούλιο της Ευρωπαϊκής Ένωσης
   
      Αιτήματα της ενάγουσας
   
   Η ενάγουσα ζητεί από το Γενικό Δικαστήριο:
   
               —
            
            
               να κρίνει παραδεκτή την παρούσα αγωγή αποζημιώσεως λόγω εξωσυμβατικής ευθύνης η οποία στηρίζεται στο άρθρο 340 της Συνθήκης για τη Λειτουργία της Ευρωπαϊκής Ένωσης·
            
         
               —
            
            
               να κρίνει την αγωγή βάσιμη για τον λόγο ότι τα μέτρα που επιβλήθηκαν από τα διάφορα θεσμικά όργανα της Ευρωπαϊκής Ένωσης στην Κυπριακή Δημοκρατία όσον αφορά την κατάσχεση τραπεζικών καταθέσεων παραβιάζουν κατάφωρα αρχές του δικαίου της Ευρωπαϊκής Ένωσης, οι οποίες απονέμουν δικαιώματα στους ιδιώτες, με αποτέλεσμα να θεμελιώνεται ευθύνη βάσει του άρθρου 340 ΣΛΕΕ·
            
         
               —
            
            
               να κρίνει ότι η συμπεριφορά της Ευρωπαϊκής Ένωσης συνιστά σοβαρό και κατάφωρο πταίσμα, το οποίο είχε ως αποτέλεσμα να προκληθεί στην ενάγουσα ζημία η οποία εκτιμάται, με κάθε επιφύλαξη, στο ποσό των 3 2 99  855,45 ευρώ, υπό την επιφύλαξη της μειώσεως ή της αυξήσεως του ποσού αυτού κατά τη διάρκεια της δίκης, ιδίως λόγω τόκων ή εξόδων που ενδέχεται να οφείλονται·
            
         
               —
            
            
               να υποχρεώσει την Ευρωπαϊκή Ένωση να καταβάλει τα ανωτέρω ποσά·
            
         
               —
            
            
               να καταδικάσει την Ευρωπαϊκή Ένωση στα δικαστικά έξοδα.
            
         
      Ισχυρισμοί και κύρια επιχειρήματα
   
   Προς στήριξη της αγωγής η ενάγουσα προβάλλει έναν ισχυρισμό τον οποίο αντλεί από εξωσυμβατική ευθύνη της Ευρωπαϊκής Ένωσης και, ειδικότερα, από προσβολή του δικαιώματος ιδιοκτησίας και της αρχής της απαγορεύσεως των διακρίσεων.
   Ειδικότερα, τα μέτρα που επέβαλε η Ευρωπαϊκή Ένωση στην Κυπριακή Δημοκρατία είχαν ως αποτέλεσμα τη δέσμευση των τραπεζικών καταθέσεων της ενάγουσας στην Laïki Bank, χωρίς εκ των προτέρων καταβολή δίκαιης αποζημιώσεως.
   Η Ευρωπαϊκή Ένωση συνεπώς προσέβαλε προδήλως και αδικαιολόγητα το δικαίωμα ιδιοκτησίας της ενάγουσας και, καθόσον με τα ευρωπαϊκά μέτρα που επιβλήθηκαν στην Κυπριακή Δημοκρατία διασφαλίστηκαν μόνο οι καταθέσεις κάτω των 1 00  000,00 ευρώ, παραβίασε επίσης την αρχή της απαγορεύσεως των διακρίσεων.